recursal/SuperWikiNEXT-32B huggingface dataset:
Веење ориз, Утараканд, Индија
Користење на вила за веење
**Веење** — земјоделски метод развиен во античките култури за одвојување на зрната од плевата. Може да се користи и за отстранување на штетници од складирано жито.

Во наједноставен облик веењето се состои од фрлање на мешавината од зрна и плева во воздух така што ветерот ја дува настрана плевата која е полесна, а зрната паѓаат за повторно долу и се собираат. Се користеле разни техники како посебно обликувана корпа која се тресела за да се подигне плевата или користење на вила или лопата за веење.

Во Кина
-------

Кинеска веалка од енциклопецијата *Тијангонг Каиву* (1637)
Во древна Кина, методот бил подобрено со развој на вртечки проветрувач кој користел рачен проветрувач за добивање на воздушна струја. Ова било претставено во книгата Нонг Шу од 1313 година.

Во Европа
---------

Во саксонските населби како што е идентификуваната во Нортамберленд како Бедовиот Ад Гефрин  (денес Јеверинг) било покажано (со реконструкција на ископините) дека градбите имале влезови еден наспроти друг. Промајата создадена во амбарите од вака поставените врати се користела за веење.

Техниката развиена од Кинезите била прифатена во Европа дури во 18 век, кога веалките користеле „едрени проветрувачи". Вртливите проветрувачи за веење биле донесени во Европа, од холандски морнари, меѓу 1700 и 1720 година. Очигледно ги добиле од холандската населба Батавија на Јава, Холандска Источна Индија. Швеѓаните ја донеле **веалката** од јужна Кина отприлика во исто време, а језуитите донеле неколку машини во Франција од Кина околу 1720 година.

Во Македонија
-------------

Веалка од 1839 година
Веалката во Македонија се користела многу доло време, но во 1950-тите и 1960-тите веењето на житни култури во Македонија и на Балканот почнува да исчезнува со воведувањето на механизирано комбинирано жнеење, вршење и веење со комбајни.

Наводи
------

1. ↑  The Question of the Transmission of the Rotary Winnowing Fan from China to Europe: Some New Findings Архивирано на 5 април 2008 г. Hans Ulrich Vogel, 8th International Conference on the History of Science in China
2. ↑  Münzenberg, Hessen. Chapel and Palas (G.Binding, Burg Münzenberg, 1962)
3. ↑  M.W.Thompson, The Rise of the Castle, (Cambridge University Press, 1991), 5–6.
4. ↑  Broadcasting and winnowing Архивирано на 16 мај 2017 г. Antique Farm Tools
5. ↑  Robert Temple, The Genius of China, p. 24
**Бодулаш** – ненаселено островче во хрватскиот дел на Јадранското Море во акваторијата на општината Медулин.

Островчето е едно од 7 островчиња кои се наоѓаат пред односно во Медулинскиот Залив, 1 км североистично од островот Цеја и околу 2 км јужно од ‘ртот Каштеј на полуостровот Каштел кај Медулин. Површината на Бодулаш изнесува 0,125 км2. Должината на крајбрежната линија е 1,42 км.. Највисокиот врв на островчето е висок 7 метри.

Поврзано
--------

* Список на острови во Хрватска

Наводи
------

1. 1 2  Duplančić Leder, T.; Ujević, T.; Čala, M. (2004): *Duljine obalne crte i površine otoka na hrvatskom dijelu Jadranskog mora određene s topografskih karata mjerila 1:25 000*, Geoadria, Vol. 9, No. 1, 5-32.
**Бусур** — село сместено во општина Петровац на Млави, Браничевски Округ во Србија.

Земјоделска селска населба од збиен тип, на (218 метри) страни од горниот тек на Бусура (27 километри), лева притока на Млава, 25 километри југозападно од Петровац на Млави. Површината на атарата е 1.873 хектари. Во 60-тите години на XX век во Атар се формирани две помали вештачки езера - Кореница (12 хектари) и Бусурско (6,5 хектари). Името на селото доаѓа од речната вода, која рикаше за време на обилните дождови. Таа е поделена на две „маала": Горна и Долна.

Во селото има неколку извори (Васиљев кладенац, бунари кај училиштето, кај Гичиља поток, кај Цигански поток, на ридот Станчило и извор Бабин Поток).

Траги од порано населување се откриени на теренот покрај Кореничка река (римски монети, прстени, тули и др.) и во Црвеначко поле (гробишта „Јелина" со камени плочи без натписи). Во 1467 година во Атар се наоѓало селото Врбе, каде што живееле само војници. Според легендата, бусурот некогаш бил во Палилула и се нарекувал Честобродица (Чисти чамци), од каде што поради честите поплави (од 1910 година) на почетокот на 20 век бил преместен на (повисокиот терен) на денешната локација.

Се споменува во 1820 година, кога имало 65 куќи (1961 - 128 куќи, 1928 - 310 куќи и 1 400 жители итн.). Населението е Влашко (слави Св. Јован, Петковица, Свети Никола, Михољдан, Св. Алимпија, Св. Аранѓела, Велика и Мала Господина, Митровден и др.

Наводи
------

1. ↑  „Institut national d'études démographique (INED)". Архивирано од изворникот на 2014-07-02. Посетено на 2011-10-19.

 
44°13′30″N 21°23′07″E﻿ / ﻿44.22500° СГШ; 21.38528° ИГД﻿ / 44.22500; 21.38528
**Випфратал** (германски: *Wipfratal*) — поранешна општина во округот Илм, во сојузната покраина Тирингија, Германија. Од 1 јануари 2019 година претставува дел од градот Арнштат.

Општината се наоѓала помеѓу трите големи градови во округот: Арнштат на север, Илменау на југ и Штатилм на исток. Била основана во 1994 година и опфаќала дванаесет единици, од кои Марлисхаузен била најголема. Сепак, седиштето на општинската управа била во селото Бранхевинда. Надлежна општина била окружниот град Арнштат.

Општината била именувана по реката Випфра, на која се наоѓале седум од дванаесетте единици.

### Географија

Општината се наоѓала помеѓу Тириншката Котлина на север и Тириншката Шума на југ на височина од 319 метри.

### Соседни општини

Општината се граничела со следниве општини (почнувајќи од север, надесно): Алкерслебен, Беслебен-Вилерслебен, Штатилм, Илменау, Плауе, Арнштат и Дорнхајм.

### Општински единици

Општината била составена од следниве единици:

|  |  |  |  |  |  |
| --- | --- | --- | --- | --- | --- |
| Единица
  | Жители2013 | Површина
  | Височина
  | Прво споменување
  | Општински единици |
| Бранхевинда
  | 153
  | 3,33 км²
  | 387 м
  | 0876 |
| Данхајм
  | 267
  | 6,47 км²
  | 377 м
  | 0750 |
| Етишлебен
  | 148
  | 3,49 км²
  | 312 м
  | 0750 |
| Гербицхаузен
  | 116
  | 1,62 км²
  | 341 м
  | 1186 |
| Хаузен
  | 176
  | 1,67 км²
  | 332 м
  | 0932 |
| Кетмансхаузен
  | 089
  | 2,01 км²
  | 414 м
  | 1450 |
| Марлисхаузен
  | 12100 | 7,74 км²
  | 319 м
  | 0750 |
| Нојрода
  | 201
  | 5,12 км²
  | 402 м
  | 1378 |
| Рајнсфелд
  | 174
  | 5,49 км²
  | 448 м
  | 1209 |
| Рода
  | 062
  | 2,81 км²
  | 340 м
  | 1239 |
| Шмерфелд
  | 096
  | 2,99 км²
  | 430 м
  | 1303 |
| Випфра
  | 172
  | 5,06 км²
  | 402 м
  | 1348 |

Галерија
--------

Во сите места постојат селски цркви.

* БранхевиндаБранхевинда
* ДанхајмДанхајм
* ЕтишлебенЕтишлебен
* ГербицхаузенГербицхаузен
* ХаузенХаузен
* КетмансхаузенКетмансхаузен
* МарлисхаузенМарлисхаузен
* НојродаНојрода
* РајнсфелдРајнсфелд
* РодаРода
* ШмерфелдШмерфелд
* ВипфраВипфра

Надворешни врски
----------------

* Випфратал на Ризницата ?

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 241229528
* GND: 4735215-2

 |

 |
**Боев куршум** (англиски: *Full metal jacket*) - филм на режисерот Стенли Кјубрик од 1987 година. Главните улоги ги играат: Метју Модин, Р. Ли Ерми, Винсент Д'Онофрио, Адам Болдвин итн.

Содржина
--------

Филмот се состои од два дела: Во првиот дел е прикажана макотрпната обука на група млади луѓе, кои се наоѓаат во една касарна во САД, подготвувајќи се да бидат маринци. Притоа, наредникот на нивниот вод постојано ги измачува, со намера да ги направи прекалени борци кои ќе бидат испратени на бојното поле. Во вториот дел на филмот, војникот со прекар „Смешко" (го игра Модин) се наоѓа во виорот на Виетнамската војна, каде работи како новинар. Незадоволен од мирниот живот во позадината, тој упорно бара да оди на бојното поле и наскоро му се остварува желбата. Така, тој има можност да ги види сите ужаси на војната: убивањето невини цивили, лудилото и стравот на војниците, секојдневните жртви итн. Во една акција, за време на уличните борби во еден град, водот на којшто му припаѓа Смешко е десеткуван од непријателски снајперист. Кога влегува во зградата, Смешко и неговите другари сфаќаат дека снајперистот е, всушност, девојка. Збунет од глетката, тој за малку ќе биде убиен од неа, но во последен миг, едне американски војник смртно ја ранува девојката. Таа ги моли да ја убијат и Смешко пука во неа.

Наводи
------

1. ↑  IMDb, Full Metal Jacket (1987) (пристапено на 5.4.2017)
**Божидар Настев**  (9 јануари 1924

, Битола – 23 април 1980

, Скопје, Македонија) — македонски преведувач, професор.

Животопис
---------

Завршил Филозофски факултет во Скопје (француски јазик и литература). Докторирал во Загреб. Бил декан на Филолошкиот факултет во Скопје, претседател на Сојузот на литературните преведувачи на Македонија и претседател на Сојузот на книжевните преведувачи на Југославија. Има напишано научни студии за голем број француски писатели.

Творештво
---------

Негови најзначајни преводи се:

* „Госпоѓа Бовари" од Флобер (1960)
* „Заточениците од Алтона" од Сартр (1962)
* „Неименливото" од Бекет (1970)
* „Селани" од Балзак (1972)
* „Сентиментално воспитување" од Флобер (1977) и др.

Автор е на книгите: 

* „Македонија во делата на француските писатели" (1976) и
* „Аромански студии" (1982)

Наводи
------

1. ↑  Божидар Настев
2. ↑  Госпоѓа Бовари

Надворешни врски
----------------

* Македонија во делата на француските писатели: 1900-1930
**Фудбалскиот Клуб Бурсаспор** (турски:  *Bursaspor Kulübü Derneğ*) е турски професионален фудбалски клуб од градот Бурса формиран во 1963 година. Клубот има повеќе прекари од кои најпознати се *зелено-белите* и *зелените крокодили*. Боите на клубот се зелена и бела. Во домашни рамки, клубот ја освоил Турската Супер лига во сезоната 2009-10 со што станал само вториот клуб од Мала Азија на кој му успеало тоа, и петти клуб кој ја освоил Турската Суперлига. Клубот исто така го освоил и Турскиот Куп во 1986 година.

Во сезоната 2009-10, ФК Бурсаспор ја освоил Турската Суперлига за првпат во својата историја со 75 бодови, еден помалце од второпласираниот Фенербахче. ФК Бурсаспор станал вториот клуб надвор од Истанбул што ја освоил Турската Супер лига, придружувајќи му се на ФК Трабзонспор кој ја освоил својата прва титула во 1976. Пред да ја освои титулата, Бурсаспор никогаш не бил пласиран во првите три на табелата. Клубот станал четвртиот турски фудбалски клуб кој отворил своја телевизија посветена на клубот. Во групната фаза од Лигата на Шампионите 2010/11 клубот играл во Ц групата заедно со Манчестер Јунајтед, Валенсија и Глазгов Ренџерс. На натпреварот против Глазгов Ренџерс, клубот одлучил играчите да не го носат првиот дрес, бидејќи нивниот дрес наликувал на дресот на најголемиот соперник на Глазгов Ренџерс, Селтик.

Бурсаспор, своите домашни натпревари ги игра на стадионот Бурса Ататурк кој е изграден во 1979 година.

Успеси
------

* **Турска Супер лига:**
	+ *Шампион (1):* 2009/10
* **Куп на Турција:**
	+ *Освојувач (1):* 1986/87
	+ *Финалист (4):* 1970/71, 1973/74, 1991/92, 2011/12
* **Суперкуп на Турција:**
	+ *Финалист (2):* 1986, 2010

Наводи
------

1. ↑  ANADOLU KRALI (Kingdom of the Anatoluim)[*мртва врска*] (турски), accessed 30 May 2011
2. ↑  Bursaspor Pip Fenerbahce To Turkcell Super Lig Title
3. ↑  Yeşil devrim Архивирано на 20 мај 2010 г. (турски)
4. ↑  „Newcomers stand in Inter's path". UEFA Official Website. 26 August 2010. Посетено на 26 August 2010.
5. ↑  „No 'Celtic hoops' for Bursaspor at Ibrox". BBC News. 28 September 2010. Посетено на 2010-09-29.

Надворешни врски
----------------

* Официјално мрежно место  (турски) (англиски)
* Официјална продавница (турски)
* Официјален семрежен ТВ-канал (турски)
* Официјално семрежно списание Архивирано на 5 март 2012 г. (турски)
* Навивачи на Бурсаспор (турски)
|  |
| --- |
| **Маркетинг** |
| **Основи** |
| Производ / Цена / Промоција  Placement / Услуга / Продажба 
Маркетинг истражување  Маркетинг стратегија  Маркетинг менаџмент |
| **Промоција** |
| Огласување / Брендирање
Директен маректинг /  Лична продажба
Product placement / Односи со јавноста
Publicity / Промоција на продажбата 
Underwriting |
| **Медиуми** |
| Печатење / Публикување / Broadcasting 
Out-of-home / Семрежно опазарување
Point of sale / Novelty items
Digital marketing / In-game 
Word of mouth |
| Кутијава: * преглед
* разговор
* уреди
 |

**Вирусен маркетинг** (англиски: viral marketing) е техника на рекламирање која ги искористува постоечките друштвени мрежи за да предизвика експоненцијални зголемувања за свесноста на брендот, преку вирусни процеси кои налекуваат на ширење на епидемија. При тоа, преносот на информации е многу брз и со широк опсег, преку лични контакти (word of mouth) зајакнати со употребата на интернет.

Овој вид маркетинг е доста прифатлив за компаниите од причина што е доста поевтин од останатите конвенционални начини на рекламирање.

Често се случува вирусна кампања да биде започната од луѓе надвор од компанијата чијшто производ или услуга се промовира.

|  |  |
| --- | --- |
| Stub icon | *Оваа информатичка статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2003011474
* GND: 7564917-2
* BNF: cb16222119x (податоци)

 |

 |
**Божин Т. Стијков** ( во Бродец (Скопско) ― на Косово) — македонски партизан, револуционер, борец за слобода на Македонија и учесник во НОВ.

Животопис
---------

Израснат е во сиромашно семејство. Завршил основно училиште, по што се занимавал со земјоделство и чување на добиток. За сите четири години на окупацијата активно соработувал со партизаните и извршувал разни задачи. По доаѓањето на Шеснаесеттата македонска ударна бригада во неговиот крај ѝ се приклучил во септември 1944 година. Со Бригадата учествувал во бројни борби против силните балистички банди во Скопска Црна Гора. По ослободувањето на Скопје, заминал во Косово, каде што исто така учествувал во разоружувањето и ликвидирањето на преостанатите балистички банди. Во една од тие борби тој бил убиен.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 133. На `|first=` му недостасува `|last=` (help)
**Боб Гучионе Помладиот** (19 септември 1955

) — основач на американското музичко списание Спин.

Издавачка кариера
-----------------

Во 1978 ,по два обида да навлеземе во издавачкиот бизнис ,младиот ,израснат во Лондон Гучионе заминал да работи за Penthouse издавач General Media International,компанија во сопственост на нековиот татко ,основач на Penthouse, Боб Гучионе.До почетокот на 1980-тите ,време во кој тој ги водел маркетингот и оделот за циркулација,тој ја напуштил компанијата ( и наводната позиција како наследник ) за уште еднаш да се обидел да создаде неков бренд.

Создавање на списанието Спин
----------------------------

Во 1985 ,со заем од неговиот татко ,тој го создал Спин .Во 1987 ,неговиот татко ненајдено го затворил списанието по Џенерал Медиа доживела финанскиски пад.Овие настани резултирале заладување на односите помеѓу нив двајца сè до заминувањето на постариот Гучионе на 20 октомври ,2010.Помладиот Гучионе нашол помлади инвеститори и повторно го пуштил во употреба Спин кој крајот на 1987.Тој успеал да ги собере повеќето од постариот персонал на списанието , и пропуштил само еден месец од објавувањето.

Во 1996 ,Гучионе и Спин биле тужени за сексуално вознемирување и дикриминација од Стаси Бонер ,поранешен проверувач на факти за списанието.Тој бил ослободен од обвиненијата за малтретирање ,но откриле дека вил одговорен за промовирање на непријателска работна средина и не плаќајќи го Бонер соодветно за соодветна работна позиција 
Гучионе го продал Спин на Виб во 1997 , и набргу потоа го основал Геар , кој бил објавен до 2003.Во 2005 ,научното списание Дисковер било купено од Издаваштвото Дизни .Во 2007 ,Гучионе бил соборен како извршен директор ,како што било опишано во Њујорк Пост како "испаѓање преку филозовските разлики со неговите финансиски поддржувачи за тоа како да води компанија"

Списанието Геар (1998-2003)
---------------------------

Геар било создадено во издаваштво на Обединетото Кралство ,застарен особено во откривањето на застарените списанија на славните пејачи ,Б-филмски глумци ,и модели , заедно со артикли на машини ,коли ,мода, приказни на момци за сексот и спортови.
Геар започнал во септември 1998, со глумицата Пета Вилсон на насловната .Списанието се основала со неколку објавени вештинти како објавувањето на разголената фотографија на фудбалската славна личност Бренди Честен во Воменс.
**Василиј Теодорокан** — византиски катепан на Италија од февруари до пролетта 1043 година. Тој бил патрициј и пранешен совоин на Ѓорѓи Манијак кога тој бил назначен да замине во Апулија и Калабрија и за да ги задуши бунтовите на Манијак и Аргириј во 1042 година. Во февруари 1043 година, се истоварли во Бари. Аргириј и неговите нормански војски се обиделе да го обиколат Отранто, но фотата на катепанотги блокирала. Манијак, пак, dзаминал за Драч со неговата армија. Аргириј сепак поптишал мир со византијците и Теодорокан бил заменет од Евстатиј Палатин. Последователно, тој ја командувал византсиката флота против руските пљачки во јули 1043 година.

Извори
------

* Gay, Jules. *L'Italie méridionale et l'empire Byzantin: Livre II*. Burt Franklin: New York, 1904.
* Chalandon, Ferdinand. *Histoire de la domination normande en Italie et en Sicile*. Paris, 1907.

|  |  |  |
| --- | --- | --- |
| Претходник**Пард** | **Катепан на Италија**1043 | Наследник**Евстатиј Палатин** |
**Булит** (англиски: *Bullitt*) - американски филм од 1968 година, во режија на Питер Јејтс, според сценариото на Алан Трастмен и Хари Клајнер, засновано врз романот „Немиот сведок" на Роберт Л. Пајк. Во главните улоги настапуваат: Стив Меквин, Роберт Вон, Жаклин Бизе, Дон Гордон, Роберт Дувал, Сајмон Оукленд и Норман Фел. Со улогата во овој филм, Меквин преку ноќ се стекнал со голема слава, играјќи го ликот на груб и асоцијален полицаец што ќе остане како модел за подоцнежниот лик на Валканиот Хари. филмот бил номиниран за наградата „Оскар" во две категории, а ја освоил онаа за најдобра монтажа. Во 2007 година, филмот бил зачуван во Националниот филмски регистер на САД.

Содржина
--------

Џони Рос е мафијашки поткажувач, кој на своите шефови им украл два милиона долари и одлучил да сведочи против нив. Бидејќи тој има непосреден контакт со мафијашките шефови, сенаторот Челмерс (го игра Вон) сака да го искористи неговото сведочење за да си ја унапреди својата кариера. Заштитата на сведокот полицискиот капетан Сем Бенет (го игра Оукленд) му ја доверува на искусниот детектив Френк Булит (го игра Меквин), кој помислува дека задачата ќе биде лесна. Рос живее во една соба во евтин хотел, а Френк го посетува заедно со својот ортак Делјети (го игра Гордон), кој пак ангажира друг детектив да го чува Рос во собата. Меѓутоа, веќе утредента, двајца непознати упаѓаат во собата и пукаат во Рос и во детективот. Потоа, истиот убиец оди во болницата каде лежи Рос, со намера да го убие, но Булит го забележува и почнува да го брка. Набргу, Рос умира, а Булит го сокрива неговиот труп, додека Челмерс упорно го бара својот сведок. Наспроти заканите, Булит почнува сопствена истрага и најпрвин ја предизвикува смртта на убиецот на Рос, а потоа следејќи еден телефонски разговор, доаѓа во хотелот каде е сместена девојката на Рос, но неа ја пронаоѓа мртва. Тука, Булит открива едно изненадување: убиениот човек во хотелот не е вистинскиот мафијашки поткажувач, туку тој искористил друг човек за да побегне. Во последен миг, Булит го наоѓа вистинскиот човек во аеродромот и по кратка брканица успева да го убие. Така, Челмерс останува без својот важен сведок.

Наводи
------

1. ↑  „HRT (пристапено на 22.11.2017)". Архивирано од изворникот на 2017-11-17. Посетено на 2017-11-22.
2. ↑  IMDB, Bullitt (1968) Awards (пристапено на 27.11.2017)
3. ↑  „HRT (пристапено на 22.11.2017)". Архивирано од изворникот на 2017-11-17. Посетено на 2017-11-22.
**Бојмија** — историско-географска област во јужниот дел на Македонија и северна Егејска Македонија, денес во Грција. Областа ги опфаќа селата околу градовите Гевгелија, Валандово и Богданци во Македонија и Бојмица и Гуменџе во денешна Грција.

На север преку Демиркаписката Клисура се граничи со Тиквешијата, на запад преку планината Пајак со областа Меглен, на југозапад со областа Сланица, а на исток со Вардаријата.

Поврзано
--------

* Носии од Бојмија

Наводи
------

1. ↑  Шалдев, Христо. Областа Боймия в Югозападна Македония. Македонски преглед, 1930, 6:1, с. 49–82.
2. ↑  Шалдев, Христо. Боймия в Югозападна Македония. Македонски преглед, 1930, 6:1, с. 49–82[*мртва врска*].

|  |  |
| --- | --- |
| Stub icon | *Оваа статија за место во Македонија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија место во Егејска Македонија е никулец. Можете да помогнете со тоа што ќе ја проширите.** п
* р
* у
 |
**Генералитатот на Каталонија** (каталонски: *Generalitat de Catalunya*) е генералитат односно институција според која шпанската автономна заедница Каталонија е политички организирана. Во составот на Генералитатот се Парламентот на Каталонија, претседателот на Генералитатот на Каталонија и Извршниот совет на Каталонија.

Генералитот во 2006 година имал одговорност за годишен буџет од 24 милијарди евра кој во 2010 се зголемил на 33 милијарди евра.

Парламентот на Каталонија кој е дел од генералитатот на 27 октомври 2017 година еднострано прогласил независност од Шпанија како „Каталонска република". Како одговор на тоа, шпанскиот премиер Маријано Рахој одлучил да го распушти Парламентот на Каталонија и да закаже предвремени регионални избори за 21 декември 2017 година.

Декларацијата за независност била одбиена од централната шпанска влада, а членовите на владата на Каталонија, вклучувајќи го и Карлес Пуџдемон, побегнале во Белгија, тврдејќи дека тие се легитимната влада на Генералитатот на Каталонија.

Наводи
------

1. ↑  Statistical Bulletin of public administrations, P.32 Архивирано на 26 ноември 2012.
2. ↑
3. ↑  „Statistical Institute of Catalonia, '''Generalitat de Catalunya. Budget. 2006-2010, by chapters'''". Idescat.cat. Посетено на 2014-04-18.
4. ↑  „Избори во Каталонија". *Радио Слободна Европа на македонски јазик*. 21 декември 2017. Посетено на 27 јуни 2018.
5. ↑  „Пуџдемон од Белгија ја започна кампањата за каталонските избори". *А1он*. 25 ноември 2017. Архивирано од изворникот на 2017-11-27. Посетено на 27 јуни 2018.
**Вимла Суд** (родена во 1922 година) е првата жена што станала стоматолог во Индија. Дипломирала на Универзитетот во Пенџаб во 1944 година.

Образование
-----------

Суд била единствената жена од 30 студенти на нејзиниот час на Стоматолошкиот колеџ ДеМонтморенси во Лахоре. Таа дипломирала на Универзитетот во Пенџаб во 1944 година. Нејзиното семејство било лекари и ја охрабрувале да стане стоматолог. Таа се преселила во Њујорк на пракса и патувала низ Соединетите Држави, завршувајќи магистер по детска стоматологија во 1955 година на Универзитетот во Минесота. По поделбата на колонијата Индија, Суд се преселила во Чандигар.

Кариера
-------

Суд работела во болницата во Велингдон (сега Рам Манохар Лохија), каде со болничарско комбе ги посетувала селата. Подоцна се приклучила на Институтот за постдипломско медицинско образование и истражување Џавахарлал.

Во ноември 2016 година таа организирала Церемонија на бел мантил за студенти за стоматолошки колеџи кои се заколнале на својата професионална заклетва.

Признание и награди
-------------------

Д-р Суд била признаена од Индиското стоматолошко здружение како почитуван виш работник, таа била почестена од ИДА Чандигар на денот на наставниците, 5 септември 2020 година „IDA Faculty Recognition".

Наводи
------

1. ↑  „India's Ist woman dentist shares journey". *Tribune India*. Посетено на 30 септември 2020.
2. 1 2  „Nostalgic 90s: When India's 1st woman dentist visited alma mater". *Hindustan Times* (англиски). 23 ноември 2016. Посетено на 30 септември 2020.
3. ↑  „1st Lady Dentist of the country to hand over White Coats to BDS/MDS 1st Year students at PU | City Air News". *cityairnews.com*. Архивирано од изворникот на 2018-06-22. Посетено на 30 септември 2020.
**Бојко Рановски** ( 1923
 во Бродец (Скопско) —  1944
 во Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. Завршил основно училиште, а потоа се занимавал со земјоделство и чување на добиток. Есента 1944 година стапил во редовите на Шеснаесеттата македонска ударна бригада, со која учествувал во борбите против балистичките банди и Германците на падините на Скопска Црна Гора. Од големите напори се разболел, а кон крајот на 1944 година починал.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 239. На `|first=` му недостасува `|last=` (help)
**Борис Митрев Пачески** (1922 во Велмеј, охридско — февруари 1944 во Староец, кичевско) македонски партизан, учесник во НОБ.

Животопис
---------

Борис Митрев Пачески е роден во селото Велмеј. Се занимавал со земјоделство. Активно работи во НОБ од 1942 година. Во 1943 година доброволно пристапил кон партизанскиот одред ''Даме Груев'' во јули 1943 година. Како борец на Првата македонско-косовска ударна бригада загинува при враќање од богомилскиот поход кај селото Староец, во февруари 1944 година.

Наводи
------

1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Грбот** на италијанскиот град **Болоња** се состоел од овален штит кој е поделен на четири дела, два со црвен крст на бела позадина, надграден со „Capo d'Angiò" и два со „Libertas" (слобода) со златни букви на сина позадина. Целиот грб е со глава на лав.

Блазон
------

Грбот, кој бил одобрен со декрет од 6 ноември 1937 година, го имал следниот знак:

>  *Scudo ovato inquartato: il primo e il quarto d'argento alla croce piana rossa, capo d'Angiò; il secondo e il terzo d'azzurro alla parola LIBERTAS d'oro posta in banda*.
> 
> 
> 
>   
> 
> 
> 
>

Историја
--------

 Грб на Болоња
Грбот на Болоња е составен од 3 елементи:

* Крстот Гулеш на поле Аргент, *Краци на комуната*
* Зборот **Либертас** на поле Азур, *Рацете на народот*
* Чувар на главата на лавот

Првиот што се појавил како симбол на комуната е црвениот крст, неговата прва сметка е цртеж што може да се види на маргината на документот, датира од 1259 година, а се однесува на знамето на Болоња, додека првиот обоен приказ е пронајден во кодексот од 1311 година од Статути на уметноста на драпериите. Според Херубино Гирардачи во неговата книга Historia di Bologna, црвениот крст потекнувал за време на првата крстоносна војна кога Лодовико Бјанчети му дал транспарент на кој е прикажан крстот, знак што го користеле болоњските крстоносци, на Тартаро Тенкаари, за да може да му го даде на магистратот од Болоња, кој потоа решил да го усвои како симбол на градот.

Иако легендата вели дека началникот на Анжу бил додаден за да ја претставува легендарната донација на Орифлам, направена од Чарлс VI од Франција на градот во 1389 година, поглаварот всушност бил додаден за време на војната меѓу Папството и Империјата.

 Монета од 16 век со слика на Свети Петрониј и грбот на градот
Според Гирардачи, вториот симбол на градот, синиот штит со златен збор Либертас, се појавил околу истиот период во 1376 година, годината во која Болоњскиот народ се побунил против владеењето на кардиналот Гуглиелмо ди Ноелет во војната.

Модерниот грб почнал да се појавува на монетите на Болоње за време на владеењето на Санте Бентивољо, по што ознаката била променета од другите владејачки семејства за да го вклучи нивниот грб.

Последниот симбол, почнал да се појавува во 15 век, веројатно како знак на амблемот усвоен од поддржувачите на бунтот во 1376 година, кој бил лав кој држи крстоносно знаменце, но модерниот грб само ја прикажува главата како симбол кој бил усвоен откако градот ја изгубил својата независност од Папските држави.
**Бојанска Река** (бугарски: *Боянска река*) - река во западна Бугарија, лева притока на Перловска Река.

Реката тече од северните падини на Черни Врах во Планината Витоша, преминувајќи го природниот резерват Торфено Браниште; на северното подножје на Витоша, реката паѓа нагло создавајќи го Бојанскиот Водопад и потоа преминува низ селото Бојана (предградие на Софија, од каде што реката го носи името) за да тече низ разни населби на главниот град Софија, делумно под градот, за да конечно се влева во Перловска Рака, во близина на Националниот дворец на културата, во средишниот дел на Софија.
**Борис Михајло Станојковиќ** ( 1906
 во Четирце, Кумановско —  1944

 во Треска, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно земјоделско семејство. Завршил основно училиште, а потоа се занимавал со земјоделство. Поради тоа што не можел да го прехрани семејството, обработувал и земја на поимотните coceлaни. Поради тоа што ги помагал подготовките за оруженото востание против окупаторот, бил интерниран 1943 година во Бугарија. Како интернирец, работел тешка физичка работа, како рудар. Во август 1944 година, се вратил во родното село и веднаш стапил во борбените редови на Треттата македонска ударна бригада. Со бригадата учествувал во борбите кај Лојане, Табановце, Ристовац како и на велешкиот терен. Во октомври 1944 година, во борбата против Германците и балистите во околината на реката Треска, бил тешко ранет и заробен. Веднаш потоа, балистите на ѕверски начин го убиле и телото му го фрлиле во надојдената река Треска.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 252. На `|first=` му недостасува `|last=` (help)
**Борис Димитров Дамчевски** (1918 во Жван, Демирхисарско — ноември 1944 кај Маркови Кули, Прилепско) — македонски партизан, учесник во НОБ.

Животопис
---------

Борис Димитров Дамчевски е роден во селото Жван. По занимање бил ѕидар. Кон НОБ се приклучил на 18 август 1944 година. Припаѓал на петтата македонска бригада, загинал кај Маркови Кули, Прилепско, во почетокот на ноември 1944 година.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
**Борис Новковиќ** (на хрватски: *Boris Novković*; роден на 25 декември 1967

) е хрватски поп пејач. Роден во Сараево, Босна и Херцеговина во поранешна Југославија, Борис уште во рани години покажал интерес за музиката, што не било и чудно затоа што и двата негови родители се занимавале со тоа. Мајка му била учителка по музичко, додека неговиот татко Ѓорѓе Новковиќ беше еден од водечките хрватски текстописци и музички менаџери. Тој го издаде неговиот прв албум *Куда иду изгубљене дјевојке* во 1986 кој се продаде до 120,000 копии, а неговиот следбеник *Јачи од судбине* (1987) беше дури и поуспешен. Следуваа уште два успешни албум: *Док свира Радио* во 1988 и *Обојени снови* во 1989.

Во 1990 тој за малку ќе ја претставуваше Југославија на Евровизија со песната „Дајана", но сепак заврши на второто место кое и не беше многу лошо за него затоа што го одведе на Меѓународниот фестивал во Куала Лумпур. До 2003 година издаде уште седум нови албуми, како и две „Best of" компилации, но само неколку песни можеа да го повторат успехот од неговите постари. Песни коишто оставија најголем траг најверојатно се: „Струји Струја", „Све мијења све" и „Далеко".

Во 2005 година, петнаесет години после неговиот неуспех да ја претставува Југославија на Евровизија, Новковиќ победи на националниот избор за песна на Евровизија Дора и го доби правото да ја претставува сега независната Хрватска на Евровизија 2005 која се одржа во Киев, Украина. Тој ја претставуваше неговата земја со песната „Вукови умиру сами" заедно со некои членови од ансамблот Ладо. Поради претходното учество на Хрватска во Евровизија 2004 год. земјата немаше доволно бодови за директен влез во финалето, па поради тоа најпрво Новковиќ ја изведе песната во полуфиналето, каде што заврши на четвртото место со 169 бода и се квалификуваше за финалето. Во финалето заврши на 11-то место со 115 бода.

Дискографија
------------

* 1986 - *Куда иду изгубљене дјевојке...*
* 1987 - *Јачи од судбине*
* 1988 - *Док свира радио*
* 1989 - *Обојени снови*
* 1991 - *100X* –
* 1993 - *Струји струја*
* 1995 - *У добру и у злѕ*
* 1995 - *The best of Boris*
* 1997 - *Све губи сјај без љубави*
* 1999 - *Браним се*
* 2000 - *Директ*
* 2002 - *Ко је крив*
* 2003 - *The best of 1995-2003*
* 2004 - *Остварен сан*
* 2008 - *Записан у теби*

Надворешни врски
----------------

* Официјално мрежно место Архивирано на 5 март 2005 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 3224154260648424480006
* ISNI: 0000 0001 2942 3208
* MusicBrainz: bafccd0e-87bf-4810-8813-ef6b74c39fbb

 |

 |
**Во здраво тело здрав дух** (лат. *[Sit] mens sana in corpore sano*) е една од најпознатите латински изреки. Оваа изрека произлегува од делото на прашањето што треба луѓето да посакуваат во животот. Одговорот се состои од долга список на нешта:


|  |  |
| --- | --- |
| 
да се молиме за да ни биде здрав духот во здраво тело.
побарај смела душа која не се плаши од смрт,
за која векот животен е најневажниот дар од природата,
која може да истрпи какви било страдања,
што не знае за срџба, не соблазнува по ништо и верува
во маките и суровите подвизи Хераклови повеќе отколку
во задоволствата, пирувањето и перјаните постели на кралот источен.

ќе ти откријам што можеш себеси да си дадеш;
сигурен пат кон спокојот лежи во доблеста.
 | 
*orandum est ut sit mens sana in corpore sano.*
*fortem posce animum mortis terrore carentem,*
*qui spatium vitae extremum inter munera ponat*
*naturae, qui ferre queat quoscumque labores,*
*nesciat irasci, cupiat nihil et potiores*
*Herculis aerumnas credat saeuosque labores*
*et uenere et cenis et pluma Sardanapalli.*

*monstro quod ipse tibi possis dare; semita certe*
*tranquillae per uirtutem patet unica uitae.*
(10.356-64)
 |

Сатиричната смисла на фразата, дека би било убаво да се има и здрав дух во здраво тело, е релативно поново толкување на она што Јувенал веројатно сака да каже. Потрадиционалната критика смета дека со ова Јувенал сакал да ги потсети сите свои сонародници кои кажувале глупави молитви дека на човека впрочем му треба да се моли само за физичко и духовно здравје.

Со текот на времето, како и со оддалечувањето од предвидениот контекст, оваа фраза добила низа значења. Едно од образложенијата е дека само во здраво тело човек може да има здрав дух. Во поопшта употреба, фразата се користи како совет дека на човека му е потребна здрава рамнотежа во начинот на живот.

Се смета дека оваа фраза се темели (или дури дека парафразира) изрека од грчкиот филозоф Талес.

Занимливости
------------

Ова била најомилена изрека на американскиот претседател Хари Труман.

Поврзано
--------

* Физичка активност
* Список на латински фрази
**Борис Змејковски** е македонски политичар и државен функционер, поранешен пратеник во македонското Собрание од 1990 година.

Животопис
---------

Змејковски е роден Скопје во  1956
 година, со живеалиште во Горно Лисиче во поголемиот дел од неговиот живот. Во младоста бил учесник на првиот „Илинденски марш" со коњи, одржан во 1978 година, на релацијата од Горно Лисиче до Мечкин Камен кај Крушево.

Уште додека бил директор на Спортската сала „Борис Трајковски", Змејковски ја купил фабриката за производство на брусни камења „Иднина" од Кратово, по цена од 800.000 евра, по што таа била преименувана во „Иднина Змеј". Во 2010 година било обновено производството на оваа фабрика, по што таа продолжила да работи во кратовското село Туралево, а потоа во селото Ранковце.

Политичка кариера
-----------------

Змејковски бил еден од основачите и прв генерален секретар на партијата ВМРО-ДПМНЕ. Непосредно пред изборите во 1998 година, тој се судрил со Доста Димовска, по што продолжил да дејствува како фракционер во рамките на партијата. Сепак, по изборите, тој ја напуштил ВМРО-ДПМНЕ и основал нова партија - ВМРО-ВМРО (Вистинска), позната по тоа што во 2000 година учествувала во неуспешниот обид да ѝ се изгласа недоверба на владата на Љубчо Георгиевски. Во 2001 година, ВМРО-Вистинска станала дел од широката коалиција, но набргу дошло до судир меѓу Змејковски и тогашниот претседател на партијата Борис Стојменов, по што партијата излегла од коалиционата влада и продолжила да делува самостојно до 2006 година. Истата година, ВМРО-Вистинска била претопена во ВМРО-ДПМНЕ, по што Змејковски бил назначен за директор на спортската сала „Борис Трајковски", функција која ја извршувал до 2010 година.

Наводи
------

1. ↑
2. ↑
3. 1 2  Влатко Стојановски, „Борис Змејковски, од основач на ВМРО-ДПМНЕ, до милионер-олигарх!", *Фокус*, број 1102, 18 ноември, стр. 8-11.
Бриолог во Украина како набљудува дрво.
**Бриологија** (од старогрчки: *βρύον*, *брион* — „мов" и -λογία — „наука") — гранка на ботаниката која се занимава со изучување на мововидните растенија (бриофити) во кои спаѓаат мововите, џигерниците и роговниците). Лицата кои се занимаваат со набљудување, евидентирање, класификација и истражување на мововодните растенија се нарекуваат **бриолози**. Полето на бриологијата честопати се изучува заедно со заедно со лихенологијата (науката за лишаите) поради сличностите во изгледот и заедничката еколошката ниша, иако мововидните и лишаите не припаѓаат на исто царство.

Историја
--------

На мововидните растенија првпат им е посветено посебно внимание во XVII век. Во 1717 г. германскиот ботаничар Јохан Јакоб Дилениус (1687–1747) го издал делото „Размножувањето на папратите и мововите" додека професорувал на Оксфорд. За зачетник на бриологијат асепак се смета Јоханес Хедвиг, кој го објаснил размножувањето на ваквите растенија во трудот „Природоначни основи на мововите" (*Fundamentum historiae naturalis muscorum*, 1792) и прв им изработил таксономија.

Бриологијата особено се задржува на таксономијата на мововидните растенија, нивната улога како биопоказатели, секвенцирањето на нивната ДНК и взаемната зависност помеѓу мововидните и другите растителни и животински видови. Досега се направени низа интересни откритија како паразитски џигерници (на пр. родот *Cryptothallus*) и веројатно месојадни џигерници како *Colura zoophaga* и *Pleurozia*.

Најзначајни центри на бриолошкото истражување се Бонскиот универзитет во Германија, Хелсиншкиот универзитет во Финска и Њујоршката ботаничка градина.

Познати бриолози
----------------

* Мајлс Џозеф Беркли (1803–1889)
* Елизабет Гертруд Бритон (1858–1934)
* Хајнрих Кристијан Функ (1771–1839)
* РОберт Кеј Гревил (1794–1866)
* Вилхелм Теодор Гимбел (1812–1858)
* Инез Харинг, (1875-1968)
* Хироши Иноуе (1932–1989)
* Карл Фридрих Варнсторф (1837–1921}

Поврзано
--------

* Лихенологија — наука за лишаите

Наводи
------

1. ↑  „бриологија" — Лексикон на македонскиот јазик
2. ↑  „Bryology at the New York Botanical Garden". New York Botanical Garden. Архивирано од изворникот на 2004-02-22. Посетено на 24 December 2011.

Надворешни врски
----------------

* Меѓународно здружение на бриолозите (англиски)
* Бриологија — Бонски универзитет (германски)
* Кратка историја на бриологијата Архивирано на 3 март 2016 г. (германски)
* Британско бриолошко друштво (англиски)

Предлошка:Ботаника

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85017378
* GND: 4281006-1
* NKC: ph323317

 |

 |
**Брам Танкинк** (холандски: *Bram Tankink*; р. 3 декември 1978

) — холандски професионален друмски велосипедист, кој вози за UCI World Tour екипата Џамбо-Висма. Танкинк ја започнал својата кариера како планински велосипедист, но во 1999 преминал во друмскиот велосипедизам. Во 2000 станал холандски младински првак, што му донело професионален договор со Домо-Фарм Фритес во 2001. Останал со екипата две години, пред тој и неколку други од екипата да преминат во Квик Степ. Танкинк обично имал улога на помошник во екипата, едвај некогаш да се натпреварува за себе. Но, бил доста ценет од страна на екипата, што му донело настап на Тур де Франс 2005. По Тур, играл важна улога во победата на Филипо Поцато на HEW Класик 2005 во Хамбург и во текот на Трката околу Германија 2005, каде ја освоил првата етапа од Алтенбург до Плауен. Танкинк исто така освоил неколку критериуми по Тур. Во 2008 се приклучил на екипата Рабобанк.

Достигнувања
------------

1999
3. Турул Романие
2000
1. Национално друмско првенство
2. Трка Мајнфранкен
2. Стер дел Белофтен
2005
1. Етапа 1 Трка околу Германија
1. Профронде ван Алмело
1. Профронде ван Мастрихт
3. Профронде ван Стипхут
3. Профронде ван Остворне
2006
1. Мејл ван Марес
2. Профронде ван Алмело
3. ГП Буххолц
3. Профронде ван Стихпут
2007
1. Профронде ван Мастрихт
1. ГП Јеф Шеренс
3. Ахт ван Кам
2008
1. Профронде ван Вирден
2. Профронде ван Зволе
3. Профронде ван Херлен
2009
3. Профронде ван Зволе
2010
3. Трка околу Белгија
2011
5. Е3 Харелбеке
5. Брабант Пејл
2013
9. Рудерворде Курсе
2014
6. Национално друмско првенство

### Распоред на резултатите на големите трки

| Голема трка | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **Џиро** | — | — | — | — | — | — | — | — | — | 35 | — | — | — | — | 61 | СО |
|  **Тур** | — | — | — | 111 | 93 | 40 | 59 | — | СО | — | 144 | 64 | 40 | 55 | — | — |
|  **Вуелта** | СО | 94 | 64 | — | — | — | — | 34 | — | — | — | — | — | — | 103 | — |

СО = се откажал; — = не учествувал

Наводи
------

1. ↑  „Поранешен Рабобанк (RAB) – ХОЛ". *Светска турнеја на UCI*. Меѓународен велосипедистички сојуз. Архивирано од изворникот на 2014-03-06. Посетено на 3 јануари 2014.

Надворешни врски
----------------

|  |  |
| --- | --- |
| Ризница | „Брам Танкинк" на Ризницата ? |

* Матична страница  (холандски)
* „Достигнувања на Брам Танкинк". Cycling Archives.
* „Достигнувања на Брам Танкинк". Cycling Quotient.
* „Достигнувања на Брам Танкинк". ProCycling.

|  |  |
| --- | --- |
| Знаме на ХоландијаБиографска икона | *Оваа биографска статија поврзана со холандскиот велосипедизам е никулец. Можете да помогнете со тоа што ќе ја проширите.** п
* р
* у
 |
*Ова е статија за македонски општественик. За истоимениот советски фудбалер видете Борис Анатољевич Гаврилов*

**Борис Гаврилов** (Штип, 1943 - Штип, 2012) — македонски општественик и поранешен градоначалник на Општина Карбинци.

Животопис
---------

Гаврилов е роден 1943 година. Во текот на својот работен век извршувал повеќе опшествено-политички функции. Покрај другото бил претседател и на Сојузот на синдикатите на Штип.Долги години бил директор на З.З ,,Блажо Сандев" од Радање. Со формирањето на општина Карбинци тој станал и нејзин прв градоначалник. На оваа функција останал три мандата по што се и пензионирал. Починал на 15 јануари 2012 година во Штип, каде и почива.

Наводи
------

1. ↑  „Џорџ Буш ќе го развива Карбинци". Дневник. Посетено на 2012-01-15.[*мртва врска*]
**Брилијантин** (англиски: *Grease*) — американски филм од 1978 година, во режија на Рендал Клејсер. Главните улоги ги играат: Џон Траволта, Оливија Њутн-Џон, Стокард Ченинг, Џеф Конавеј, Бери Перл, Мајкл Тучи, Кели Ворд, Диди Кон, Џејми Донели, Дајна Маноф, итн. Филмот бил номиниран за наградата „Златен глобус" во пет категории, а имал и една номинација за „Оскар".

Синопсис
--------

Дејството на филмот се одвива во 1959 година, во средното училиште Рајдел. Во него, и девојките и момчињата имаат свои неформални групи при што водач на момчињата е Дени Зуко (го игра Траволта), додека девојките ги предводи Ризо (го игра Ченинг). Сите девојки во училиштето лудуваат по Дени, но сè се менува по неговата краткотрајна романса со девојката Сенди Олсон од Австралија. Еден ден, во училиштето доаѓа нова ученичка, а тоа е токму Сенди (ја игра Њутн-Џон). На почетокот, Дени се прави дека е рамнодушен кон неа, со цел да не биде исмеан од своите другари, но набргу не може да издржи и ја признава својата љубов кон неа. Меѓутоа, за време на натпреварот по танцување, на кој отпрвин играат Дени и Сенди, Денди продолжува да игра со друга девојка, а налутената Сенди ја напушта салата. Сепак, подоцна, таа доаѓа да ја гледа трката со автомобили меѓу Дени и водачот на соперничката група во кој Дени успева да победи. По завршувањето на учебната година, за време на забавата, наеднаш Сенди се појавува со сосема изменет лик и тогаш таа и Дени се помируваат, а тоа го прават и другите девојки и момчиња.

Наводи
------

1. ↑  IMDb, Grease (1978) Awards (пристапено на 13.6.2018)
2. ↑  IMDb, Grease (1978) (пристапено на 13.6.2018)
**„Во ритамот на срцето"** (англиски: *In a Heartbeat*, 2017 година) е американски анимиран краток филм во продукција на Ринглинговиот колеџ за уметност и дизајн. Режисерите Естебан Браво и Бет Дејвид се и сценаристи на филмот, кој беше финансиран преку платформата Кикстартер. На оваа донаторска платформа, тимот собра преку 14.000 американски долари од повеќе од 400 поддржувачи. Краткиот филм ја раскажува приказната за прикриената хомосексуалност на едно момче кое има симпатии кон негов соученик и неговото срце сака да се заедно. „Во ритамот на срцето" доби бројни позитивни критики во разни медиуми и беше на кратката листа за Оскар за најдобар анимиран краток филм.

Наводи
------

1. ↑  „In A Heartbeat: LGBT Animated Short is a Love Story on Par with Pixar". */Film* (англиски). 2017-08-02. Посетено на 2020-05-16.
2. ↑  Ajnrules (2017-12-04). „Best Animated Short: Best Animated Short 2017 - The Shortlist". *Best Animated Short*. Посетено на 2020-05-16.
***Брит-Мари беше овде*** (шведски: *Britt-Marie var här*; англиски: *Britt-Marie Was Here*) е роман на Фредрик Бакман (шведски: *Fredrik Backman*), шведски колумнист, блогер и писател. Романот бил напишан во 2014 година. Своето книжевно деби Фредрик Бакман го имал во 2012 година, кога го објавил светскиот феномен *Човек по име Уве,* кој се продал во повеќе од 4 милиони примероци. По светскиот хит *„Човек по име Уве"* и романот „*Мојата баба ти се извинува"*, Бакман напишал уште еден роман на забавен и трогателен начин.

За романот
----------

*Брит-Мари беше овде* во исто време има трогателна и крајно смешна приказна каде што хероите се постари луѓе кои се принудени да се носат со новите животни околности и да се соочат со сосема нови предизвици што им ги поставува животот. Брит-Мари е 63-годишна жена која го напушта сопругот по 40 години неуспешен брак без љубов. Единствената работа која ѝ е достапна ја наоѓа во Варош, трошна мала населба уништена од економската криза. Протагонистот секогаш вечера во исто време, секогаш станува во исто време и го користи истото *средство за чистење* прозорци Факсин, кое одамна не се покажало како добро. Таа е ситна, педантна и започнува нов живот со бучни деца, калливи подови и странци. Самите жители на Варош се на работ на очај и се препуштаат на големата љубов кон фудбалот. Во Варош има младински клуб, продадено фудбалско игралиште, па децата играат фудбал на улица. Тие ја ангажираат Брит-Мари како фудбалски тренер бидејќи не можат да се пријават за учество на натпреварот без тренер. Бакмен го наоѓа својот пат до срцата на читателите претставувајќи обична личност која има нешто многу посебно во себе за кое таа самата не знаела дека постои. Во романот, Брит-Мари постепено ги урива ѕидовите зад кои се крие и наоѓа нешто скапоцено во себе.

Ликови
------

 Брит-Мари беше овде на штандот на издавачката куќа Лагуна, 2019 година.
* Брит-Мари, 63, главниот лик на романот
* Кент, поранешен сопруг на Брит-Мари
* Алф, поранешното момче на Брит-Мари и брат на Кент
* Девојка од Заводот за вработување
* Свен, локалниот полицаец
* Лице, жена во инвалидска количка која работи во пицерија, самопослуга, пошта, автомеханичар
* Банка, жена со оштетен вид и бастун
* Вега, девојка од Варош која игра фудбал со момчињата
* Омар, братот на Вега
* Сами, Вегин и постариот брат на Омар
* Психо, пријател од детството на Сами
* други деца од тимот

Наводи
------

1. 1 2 3  „Нови роман Фредрика Бакмана". *Библиотека "Милутин Бојић"*. Архивирано од изворникот на 23. 06. 2019. Посетено на 23. 6. 2019. Проверете ги датумските вредности во: `|accessdate=, |archive-date=` (help)
2. ↑  Бакман, Фредрик (2019). *Брит-Мари је била ту*. Београд: Лагуна. стр. корице.
3. ↑  „Препорука књига за младе и одрсле". *Дечији културни центар Београд*. Посетено на 23. 6. 2019. Проверете ги датумските вредности во: `|accessdate=` (help)